cyanic-selkie/wikianc huggingface dataset:
Apl.de.ap
Lapsuus Filippiineillä
Apl.de.ap syntyi köyhällä Sapang Baton alueella filippiiniläisen äidin ja afro-amerikkalaisen isän lapseksi. Hänen isänsä kuitenkin hylkäsi perheen pian apl.de.apin syntymän jälkeen. Apl.de.apin äiti, Christina Pineda, kasvatti yksin hänet sekä hänen neljä veljeään ja kaksi siskoaan. Vaatimattomasta taustastaan huolimatta apl.de.ap on onnistunut nousemaan The Black Eyed Peasin jäsenenä varsin huomattavaan asemaan muusikkona.
Musiikki on aina ollut osa apl.de.apin elämää: hänen ensimmäisiä vaikuttajiaan ovat olleet Stevie Wonder, The Eagles, The Beatles ja kuuluisa filippiiniläinen rock/folkyhtye Asin. Hip hopista tuli mukaan kuvioihin breakdancen kautta. Hän oli nähnyt paikallisten lasten breikkaavan ja päätti opetella itsekin.
Muutto Los Angelesiin
Kun apl.de.ap oli 14-vuotias, yhdysvaltalaisen Hudgensin perhe adoptoi hänet, ja hän muutti Los Angelesiin, Kaliforniaan jättäen taakseen synnynmaansa ja biologisen perheensä. Kaksirotuisena maahanmuuttajana sopeutuminen uuteen kotiin vei aikaa. Nuoremmat high schoolin oppilaat jahtasivat häntä päivittäin kotiinsa asti kysellen mistä hän on tullut. Muutto Filippiinien maaseudulta urbaaniin Los Angelesiin oli muutenkin melkoinen kulttuurishokki nuorelle miehelle.
Helpottaakseen apl.de.apin sopeutumista uuteen ympäristöön, hänen adoptio-isänsä pyysi ystävänsä siskoa huolehtimaan pojasta hänen ollessaan töissä. Nainen toi mukanaan 13-vuotiaan poikansa, Williamin, joka ystävystyi nopeasti apl.de.apin kanssa. Will.i.am oli apl.de.apin ensimmäinen ystävä Los Angelesissa ja he jakoivat kiinnostuksen musiikkiin sekä tanssiin. Apl.de.ap olisi voinut helposti ajautua lähiseutujen jengeihin, mutta hän valitsi mieluummin tanssin.
Parivaljakko perusti pian breakdance-ryhmän nimeltä Tribal Nation ja he esiintyivät usein Etelä-Kalifornian juhlissa ja muissa tapahtumissa. Yhteistyön syvetessä he ottivat mukaan kolmannen jäsenen, Dante Santiagon, ja nimesivät ryhmänsä Atban Klanniksi (ATBAN tulee sanoista "A Tribe Beyond a Nation"). Atban Klannista tuli osa Los Angelesin hip-hop- ja breakdance-maailmaa. He kirjoittivat sopimuksen Eazy-E:n Ruthless Recodsin kanssa, mutta heidän debyyttialbumiaan "Grass Roots" ei koskaan julkaistu. Musiikin ei uskottu menevän kaupaksi Ruhtless Recordsin asiakaskunnalle.
The Black Eyed Peas
200px|thumb|Apl.de.ap ja [[Fergie vuonna 2005.]]
Eazy-E:n kuoltua AIDSiin 1995, Dante Santiago lähti Atban Klannista. Meksikolais-amerikkalainen Jaime "Taboo" Gomez liittyi samana vuonna mukaan apl.de.apin ja will.i.amin ryhmään ja he päättivät nimetä itsensä Black Eyed Peasiksi. Ensimmäinen albumi, Behind The Front, julkaistiin 1998 ja toinen, Bridging The Gap, 2000. Tämän jälkeen yhtyeeseen liittyi vielä Stacy "Fergie" Ferguson ja nimi muutettiin nykyiseen muotoonsa: The Black Eyed Peas. Kolmas albumi, Elephunk, julkaistiin 2003, Monkey Business vuonna 2005 ja tuorein albumi The E.N.D näki päivänvalon vuonna 2009.
Apl.de.ap kertoo elämäntarinansa Elephunk -levyn kappaleella "The Apl Song". Kertosäe on kokonaan tagalogiksi ja se on otettu Asinin kappaleesta "Balita". Kappaleessa viitataan esimerkiksi apl.de.apin nuoremman veljen itsemurhaan. "The Apl Songin" musiikkivideo pääsi Filippiineillä listaykköseksi ja yhtenä sen keskeisenä teemana on toisessa maailmansodassa Yhdysvaltojen joukossa taistelleet filippiiniläisveteraanit.
Myös Monkey Business-albumilla on kokonaan tagaloginkielinen kappale "Bebot". Black Eyed Peasin Aasian-kiertueen aikana 2004 Filippiinien televisiossa näytettiin apl.de.apin elämäntarinaan perustuva tv-draama Maalaala Mo Kaya (Aiotko muistaa?), joka kertoi Sapang Batossa asuvasta köyhästä perheestä. Apl.de.apia kiusattiin pienenä balugaksi, joka vastaa suomen kielen sanaa neekeri.
Suvi Lindén
Suvi Helmi Tellervo Lindén (s. 19. huhtikuuta 1962 Helsinki) on suomalainen poliitikko ja entinen kansanedustaja. Hän oli kokoomuksen kansanedustaja Oulun vaalipiiristä vuosina 1995–2011. Lindén toimi kulttuuriministerinä vuosina 1999–2002 Lipposen toisessa hallituksessa, mutta erosi tehtävästä kesällä 2002. Vanhasen toisessa hallituksessa ja Kiviniemen hallituksessa hän oli viestintäministerinä. Vuoden 2011 vaaleissa Lindén jäi valitsematta eduskuntaan.
Lindén on koulutukseltaan filosofian maisteri, ja hän on valmistunut Oulun yliopistosta tietojenkäsittelytieteen laitokselta.
Luottamustehtävät
Oulusta kotoisin oleva Lindén on toiminut useissa luottamustehtävissä Oulun seudulla ja kansainvälisesti. Hän on ollut Oulun kaupunginvaltuuston jäsen vuodesta 1989. Keväästä 2005 lähtien hän on ollut Oulun seudun koulutuskuntayhtymän hallituksen puheenjohtaja. Tämän lisäksi hän on toiminut useissa maakunnallisissa luottamustehtävissä kuten maakuntavaltuuston puheenjohtajana ja Pohjois-Pohjanmaan Kokoomuksen puheenjohtajana.
Valtakunnallisia luottamustehtäviä Lindénillä on ollut muun muassa kehityspoliittisessa toimikunnassa ja rahapelifoorumeilla. Hän on ollut tietoyhteiskunta-asiain neuvottelukunnan puheenjohtaja vuonna 2002, WADA, World Antidoping Agency Board Euroopan unionin toinen edustaja vuosina 2000–2002, WADA, World Antidoping Agency Executive Committee Euroopan edustaja 2000–2002, poliisiasiain neuvottelukunnan jäsen 1995–1998, asuntoneuvoston jäsen 1995–1999, Suomen kaukalopalloliiton puheenjohtaja 1998–1999 ja Kokoomuksen Naisten Liiton varapuheenjohtaja 1998–1999.
Muita nykyisiä ja entisiä luottamustehtäviä ovat Suomen kulttuuriperintösäätiön hallituksen jäsen, Suomen alppihiihdon tuki ry:n hallituksen jäsen, Raha-automaattiyhdistyksen hallituksen jäsen, Nordean valvoja, Suomen Benelux-instituutin säätiön neuvottelukunnan puheenjohtaja, Kansallisen Sivistysliiton varapuheenjohtaja ja Kärppä-säätiön hallituksen jäsen.
Lindén on ollut muun muassa Suomen kansallisteatterin hallintoneuvoston jäsen vuosina 2003–2006, Naisten sosiaaliyhdistyksen puheenjohtaja 1997–1999, Oulun Puhelin Oy:n hallituksen jäsen 1997–1999, VR-yhtymä Oy:n hallintoneuvoston varapuheenjohtaja 1995–1999, Oulun uimarit -73 puheenjohtaja 1994–1999, Kokoomuksen puoluehallituksen jäsen 1992–1995 ja Arina-yhtymän hallintoneuvoston jäsen 1990–1999.
Ero hallituksesta 2002
27. toukokuuta 2002 Ilta-Sanomat julkaisi uutisen, jossa kerrottiin kulttuuriministeri Lindénin myöntäneen valtionapua golfkentälle, jossa hän perheineen oli osakkaana. Lindén ilmoitti erostaan yllättäen eduskunnan kyselytunnilla torstaina 30. toukokuuta. Hän myönsi virheensä ja kertoi, ettei ollut tajunnut, että golfosake katsotaan sijoitukseksi, ennen kuin luki asiasta Ilta-Sanomista. Jo ennen eroamispäätöstä tutkimuksensa aloittanut oikeuskansleri Paavo Nikula antoi Lindénille huomautuksen virheellisestä menettelystä 12. kesäkuuta. Ilta-Sanomien toimittaja Sanna Ukkola sanoi, että hän löysi tiedon ministerin kytkennöistä osin sattuman kautta. Hän oli tekemässä juttua Maskun golfkentän saamista avustuksista, mutta saikin Maskusta tiedon oululaisen Sankivaaran kentän huomattavasti suuremmista tuista. Ukkola päätti tällöin tarkastaa, oliko kyseessä ministerin kotikenttä, ja näin asia olikin. Tapauksen johdosta käytiin keskustelua myös esimerkiksi siitä, tulisiko golfkenttiä yleensäkään tukea valtion varoin.
Ilta-Sanomien artikkelin ja oikeuskanslerin tutkinnan synnyttämä kohu nosti Lindénin muutamaksi päiväksi keskeiseksi valtakunnalliseksi uutisaiheeksi. Tieto erosta otettiin lehdistössä vastaan myönteisesti. Tiedotusvälineiden suhtautumista ministereiden eroamisiin tutkinut Henna Virkkunen on pitänyt Lindénin tapausta esimerkkinä siitä, kuinka erolla voidaan muuttaa skandaalista aiheutunutta julkisuutta. Lindén onnistui nopealla toiminnallaan yllättämään poliitikot ja toimittajat, ja ratkaisu sai positiivisen vastaanoton seuraavan päivän lehdistössä.
Näkemyksiä
Lindén ehdotti vuonna 2009 entistä suurempaa osaa palveluista siirrettäviksi Internetiin. Hän totesi: ”Palveluissa ihmisten työpanos on kohdennettava sinne, missä niiden tuottamiseen tarvitaan oikea ihminen. Muunlainen asiointi tulee pystyä hoitamaan yhä useammin myös sähköisesti tietoverkoissa.” Lindénin mielestä vanhuksien nettitaitojen kouluttamiseen pitäisi saada lisää resursseja. Lindén on patistanut myös valokuituyhteyksien laajentamiseen: ”Yhteisrakentamisen hyödyt ovat selvät. Rakentamisen osuus valokuituyhteyksien kokonaiskustannuksista on 80 prosenttia. On tärkeää, että esimerkiksi uusia liikenneväyliä rakennettaessa asennetaan samalla valokuitukaapeli tai sen myöhemmän rakentamisen mahdollistava suojaputkitus.”
Vuonna 2007 Lindén arvosteli Yleisradiota sekavasta digiaikaan siirtymisestä.
Kesällä 2009 Lindén puolusti voimakkaasti televisiomaksun korvaajaksi aiottua mediamaksua. Maaliskuussa 2010 hän kuitenkin ilmoitti lykkäävänsä päätöksen maksusta seuraavan hallituksen päätettäväksi.
Kohu estolistasta
Lindénin edeltäjä viestintäministerinä, SDP:n Susanna Huovinen oli valmistellut Suomen Internet-sensuurijärjestelmää. Lindén ministerinä ajoi sen läpi lapsipornoon vedoten. Helmikuussa 2008 hän puolusti arvostelua herättänyttä lapsipornosivujen sensurointia. Lindénin mukaan nettisivu rinnastuu painotuotteeseen: ”Jos ajatellaan, että kirjakaupassa olisi lapsipornoa tai lapsipornoon viittaavaa materiaalia, niin poliisi kävisi hakemassa sen pois. Ihan samalla tavalla pitää toimia sähköisessä ympäristössä.” Lindénin kommentit joutuivat heti kiivaan kritiikin kohteeksi ja hänen eroaan vaadittiin Internet-adressissa. Adressin allekirjoitti neljän päivän aikana 11 442 ihmistä. Tietokone-lehden Kari Haakana kirjoitti, että Lindén on joko ymmärtänyt keskustelun täysin väärin tai ei ole seurannut sitä ollenkaan, sillä keskustelu ei ole lapsipornon levittämisestä vaan siitä, miten sen estämiseksi luodut keinot ovat paitsi tehottomia, myös haitanneet perusoikeuksiin kuuluvaa sananvapautta. Helmikuussa 2008 viestintäministeriö perusti neuvottelevan virkamiehen Kirsi Miettisen johtaman mediafoorumityöryhmän arvioimaan median ja internetin roolia lasten ja nuorten arjessa. Foorumin kokoonpanossa on lastensuojelujärjestöjä, mediaa sekä sähköisen viestinnän toimijoita.
Eduskuntauran jälkeen
Vuoden 2011 eduskuntavaaleissa Lindén ei tullut valituksi kansanedustajaksi, vaan jäi varasijalle 2 934 äänellään, kun kokoomuksesta tuli valituksi kajaanilainen Eero Suutari.
Lindénin toimiessa Oulun seudun koulutuskuntayhtymän (OSEKK) yhtymähallituksen puheenjohtajana elokuussa 2011 OSEKK:n hallitus päätti muuttaa hänelle maksettavan noin 5 000 euron vuosipalkkion erilaisiksi toimenpidepalkkioiksi, jotta hänen saamansa kansanedustajan sopeutumiseläke ei pienenisi. Lindén itse piti järjestelyä oikeudenmukaisena eikä kikkailuna. Hän saa sopeutumis- ja ministerieläkettä yhteensä vajaat 5000 euroa kuukaudessa.
Muuta
Eduskuntavaaleissa 2007 Lindén sai vaalitukea Kehittyvien maakuntien Suomi ry:ltä 5 000 euroa. Vaalien jälkeinen kohu vaalituesta aiheutti myös lahjontaepäilyjä.
Kansalaisten sähköisiä oikeuksia valvova Electronic Frontier Finland ry (EFFI) jakoi vuoden 2009 Isoveli-palkinnon Suvi Lindénille ihmisten oikeuksien polkemisesta.
Lindén on toimitusjohtaja PearlCon Oy:ssä, jonka toimiala on sijoitus- ja konsultointipalvelut sekä kaikki muu laillinen toiminta.
Lindén on ponnahduslautahyppyjen naisten SM-pronssimitalisti vuodelta 1978.
Perhe
Lindén on naimisissa Timo Mehtälän kanssa. Heillä on Kiinasta vuonna 2007 adoptoitu tytär. Syksyllä 2007 suomalaisessa mediassa käsiteltiin useasti Lindénin adoptiota ja siitä seurannutta kohua, jossa hänen päätöstään hoitaa ministerintoimensa etätyönä arvostelivat etenkin muutamat oppositiopoliitikot. Päätös herätti myös paheksuntaa oikeuskanslerinvirastossa. Lindénin oman näkemyksen mukaan hän oli toiminut asiassa oikein ja hän koki käydyn keskustelun loukkaavana.
Teruki Hara
Teruki Hara (s. 30. heinäkuuta 1998 Saitama) on japanilainen jalkapalloilija.
Jalkapallomaajoukkue
Hara debytoi Japanin maajoukkueessa kesäkuussa 2019. Hän kuului Japanin joukkueeseen myös Copa Américassa 2019.
Hubert Raudaschl
Hubert Raudaschl (s. 26. elokuuta 1942 Sankt Gilgen) on entinen itävaltalainen kilpapurjehtija.
Raudaschl osallistui kilpailijana yhdeksiin olympiakisoihin. Hän edusti Itävaltaa kaikissa kesäolympialaisissa Tokiosta 1964 Atlantaan 1996. Hän saavutti kaksi olympiahopeaa: finnjollassa Méxicossa 1968 ja star-luokassa Moskovassa 1980.
Raudaschl voitti maailmanmestaruuden finnjollassa vuonna 1964 ja microcupper-luokassa 1978. Lisäksi hän voitti viisi Euroopan mestaruutta.
Karjalatalo
Talossa on Karjalan Liiton toimintojen lisäksi runsaasti erilaista muuta toimintaa. Siellä on ekumeeninen kappeli. Siellä toimii 1982 ammattilaisten ohjauksessa harrastajateatteri Karjalainen näyttämö. Viipurin Lauluveikkojen harjoitustilat ovat Karjalatalossa.
Lähteet
60.215°N, 24.95694°W
Vaihdannaisuus
Kommutatiivisuus eli vaihdannaisuus on algebrallinen käsite. Se tarkoittaa sitä, että tietyn operaation lopputulos on sama, olivatpa operandit kummassa järjestyksessä tahansa.
Kommutatiivisuus voidaan määritellä seuraavasti: Olkoon X joukko ja a ja b sen alkioita. Operaatio on kommutatiivinen, jos kaikilla a ja b toteutuu.
Esimerkkejä kommutatiivisista operaatioista
Luonnollisten lukujen yhteen- ja kertolasku ovat kommutatiivisia operaatioita, sillä a + b = b + a ja c * d = d * c kaikilla luonnollisilla luvuilla a, b, c ja d.
Määritellään vektorien pistetulo: Olkoot ja  reaalisia tai kompleksisia vektoreita. Vektorien x ja y pistetulo määritellään seuraavasti:
Pistetulon määritelmästä ja kertolaskun kommutatiivisuudesta seuraa että pistetulo on kommutatiivinen:
Esimerkkejä ei-kommutatiivisista operaatioista
Vähennyslasku ja jakolasku eivät ole kommutatiivisia operaatioita, sillä 4−3 ≠ 3−4, ja 8:2 ≠ 2:8.
Jooli
thumb|Jooli Jooli on kaksimastoinen purjealus, jossa peräsinakseli on taemman eli mesaanimaston etupuolella. Jos peräsinakseli on mesaanimaston perän puolella, alustyyppiä kutsutaan nimellä ketsi.
Useimmat nykyajan kaksimastoiset purjealukset ovat ketsejä, jooli on tyyppinä huomattavasti harvinaisempi. Joissain nykyaikaisissa retkipurjejollissa käytetään joolitakilaa, mistä esimerkkinä on suosittu Navigator-vene.
Lähteet
VTT
Yalta Hi-Life
Yalta Hi-Life on vuonna 1984 ilmestynyt Barabbas Recordsin kokoelma-albumi, jolla esiintyvät Terveet Kädet, Varaus, Äpärät, Aivoproteesi, Kaaos ja Kansanturvamusiikkikomissio. Saksalainen Power It Up julkaisi levyn uudelleen vinyylinä vuonna 2008.
Albumin materiaalia on mukana muun muassa Varauksen kokoelmalla Requiem (1996) ja Kansanturvamusiikkikomission kokoelmalla Valkenee – Koko tuotanto (2007) sekä Kaaoksen debyyttialbumin Ristiinnaulittu Kaaos uudelleenjulkaisulla (2003).
Levyn kannet on painettu paperille, joka aukeaa julisteeksi. Kansien ensimmäinen painos oli painojäljeltään huono ja painotalo joutui painamaan ne uudelleen laadukkaammalle paperille. Painosten välillä on pieniä eroja, esimerkiksi Kansanturvamusiikkikomissio -yhtyeen nimi on levyn sisäkanteen kirjoitettu aiemmassa panoksessa käsin ja myöhemmässä kirjoituskoneella.
Enne (nimi)
Enne on naisen etunimi. Se on Ennan ja Ennin rinnakkaismuoto. Suomessa nimi saatetaan yhdistää myös sanaan enne, joka merkitsee ’tulevaisuutta ennustavaa asiaa’ eli ennusmerkkiä.
Digi- ja väestötietoviraston mukaan Enne on vuoteen 2020 mennessä ollut Suomessa etunimenä noin 580 naisella. Eniten Enne-nimeä on annettu lapsille 1900-luvun kahden ensimmäisen vuosikymmenen aikana.
Ennellä ei ole suomalaista, suomenruotsalaista eikä ortodoksista nimipäivää, mutta Virossa Ennen nimipäivä on 8. kesäkuuta.
Rolf Sandqvist (täsmennyssivu)
Rolf Sandqvist voi tarkoittaa seuraavia henkilöitä:
Margitin silta
Margitin silta on Tonavan yli kulkeva holvisilta Budapestissa Unkarissa. Silta yhdistää Pestin Pyhän Tapanin kaarikadun ja Budan Margitin kehäkadun, ja sen kautta pääsee myös Margitinsaarelle.
Historia
Margitin silta oli Budapestin toinen silta Ketjusillan jälkeen. Sen rakentamiseksi järjestettiin vuonna 1871 suunnittelukilpailu, jonka voitti ranskalainen arkkitehti Ernest Goüin. Sillan rakennustyöt alkoivat 1872 ja se avattiin liikenteelle 30. huhtikuuta 1876. Sillalta ei ollut vielä silloin yhteyttä Margitinsaareen, koska sillan ja saaren välinen etäisyys oli suurempi kuin nykyään. Tonavan sääntelyn yhteydessä 1800-luvun lopulla Margitinsaarta laajennettiin, ja yhdyssilta Margitinsillan ja saaren välille rakennettiin vuosina 1899–1900.
Vuonna 1879 sillan yli alkoi liikennöidä hevosvetoinen raitiotie, joka muuttui sähköiseksi 1894. Vuonna 1920 sillan kannen puupalkit korvattiin kivillä. Kun lisäksi liikenne kasvoi, siltaa vahvistettiin ja levennettiin vuosina 1935–1937 ja se muutettiin nelikaistaiseksi.
Toisen maailmansodan aikana marraskuussa 1944 sillan Pestin-puoleiset pilarit tuhoutuivat räjähdyksessä. Räjähdys tapahtui epäselvissä olosuhteissa iltapäiväruuhkan aikaan, ja se vaati paljon ihmisuhreja. Perääntyvät saksalaiset räjäyttivät sillan Budan-puoleisen osan helmikuussa 1945. Sodan jälkeen Margitinsilta saatiin käyttöön toisena Budapestin silloista. Sen eteläiset kaistat avattiin liikenteelle marraskuussa 1947 ja koko silta 1. elokuuta 1948.
Rakenne
Margitinsillassa on seitsemän pilaria: yksi keskellä, kaksi rannoilla ja neljä niiden välissä. Pilareissa on patsaat, jotka on veistänyt ranskalainen kuvanveistäjä Thabard vuonna 1874. Sillassa on keskuspilarin kohdalla 30 asteen käännös, jotta pilarit olisivat suorassa Tonavan kummankin haaran virtaukseen nähden.
Sillalla on neljä ajokaistaa, kaksi raitiotietä niiden välissä ja jalkakäytävät kummassakin reunassa. Sillan yli kulkevat raitiotielinjat 4 ja 6. Sillan puolivälissä on raitiovaunupysäkki ja yhdyssilta Margitinsaareen.
Domingo Faustino Sarmiento
Domingo Faustino Sarmiento (15. helmikuuta 1811 San Juan, Argentiina – 11. syyskuuta 1888 Asunción, Paraguay) oli argentiinalainen poliitikko ja kirjailija. Hän toimi Argentiinan presidenttinä vuodet 1868–1874.
Nuoruusvuodet
Sarmiento syntyi köyhään perheeseen, jossa oli kaikkiaan 15 lasta. Lapsista yhdeksän kuoli nuorina, ja Sarmiento oli ainoa aikuiseksi elänyt poikalapsi. Hänen älykkyytensä herätti huomiota jo varhain, ja hän osasi lukea jo neljävuotiaana. Kän aloitti koulun viisivuotiaana, ja hänet palkittiin koulun parhaana oppilaana. Äiti toivoi pojastaan pappia, ja isä vei pojan Loreton seminaariin. Tuntemattomista syistä isä ja poika kuitenkin palasivat takaisin kotiin ilman että opinnot olisivat alkaneet.
Aikuisena Sarmiento sanoi saaneensa maailmankatsomuksensa vanhemmiltaan: äidiltään ahkeruuden ja isältään ajatuksen pyyteettömästä isänmaan palvelemisesta.
1820-luku oli Argentiinassa poliittisesti levotonta. Bernardino Rivadavia valittiin vuonna 1826 maan presidentiksi. Häntä vastustivat lähinnä maakuntien varakkaat maanomistajat, jotka pelkäsivät vaikutusvaltansa ja itsenäisyytensä menettämistä. Älymystö, kuten Sarmiento, kannatti häntä ja hänen sivistyspyrkimyksiään.
Vuonna 1827 Rivadavia erosi tehtävästään, ja Argentiina solmi rauhan Brasilian kanssa. Poliittisesti sekavassa tilanteessa Sarmiento ja hänen enonsa, José del Oro, katsoivat viisaammaksi siirtyä San Francisco del Monten kaupunkiin. Sarmiento käytti aikansa opintoihin ja opetti lapsia kaupungin ainoassa koulussa. Samana vuonna Sarmiento sai opiskelupaikan Buenos Airesista, Colegio de Ciencias Moralesista. Opinnot eivät kuitenkaan päässeet alkuun, kun löyhää keskusvaltaa kannattaneet joukot hyökkäsivät uudessa sisällissodassa Sarmienton kotikaupunkiin. Sarmiento päätti liittyä taistelemaan vahvaa keskusvaltaa kannattavien puolelle. Sisällissota ei kestänyt pitkään, mutta Sarmiento ei kuulunut sen voittajiin. Koska voittajat vangitsivat hävinnyttä puolta kannattaneita, katsoi Sarmiento viisaammaksi siirtyä Chileen.
Kiertolais- ja maanpakolaisvuodet
Sarmiento vietti vuodet 1831-1836 Chilessä maanpaossa. Chile oli tuolloin harvinaislaatuinen Latinalaisen Amerikan maa, sillä politiikka perustui perustuslakiin, hallinto toimi hyvin ja ihmisillä oli mahdollisuus esittää kritiikkiä hallinnosta. Sarmientoon tämä teki vaikutuksen: hänen mielestään maassa vallitsi taloudellisen yritteliäisyyden henki, joka toi vaurautta kansalle ja jossa omistusoikeus oli turvattu.
Chilessä Sarmiento työskenteli opettajana. Vapaamielisen ilmapiirin inspiroimana hän ryhtyi kirjoittamaan poliittisia kommentaareja. Hänellä oli myös rakkaussuhde, josta syntyi tytär Ana Faustina.
Kotimaahan palattuaan Sarmiento sairastui vakavasti, ja hänen omaisensa ja ystävänsä pelkäsivät hänen kuolevan. Toivuttuaan hän perusti vahvaa keskusvaltaa kannattaneen lehden El Zondan. Viranomaisia lehden tyyli ei miellyttänyt, ja sille määrättiin suuret verot maksettaviksi. Niiden vuoksi lehti jouduttiin lakkauttamaan. Sarmiento oli myös mukana perustamassa tyttökoulua.
Näihin aikoihin Sarmiento pääsi mukaan nuorten intellektuellien Generación del 37 toimintaan. Syrjäisessä San Juanissa asunut Sarmiento ei ollut pääkaupunkilaisten nuorten miesten mukana ryhmän perustamisessa, mutta hän lähestyi ryhmää kirjeitse heti siitä kuultuaan. Aikaa myöden hänestä tuli ryhmän vankka kannattaja. Ryhmä kannatti vapaakauppaa, lujaa keskusvaltaa, sananvapautta ja sosiaalisten olojen muuttamista.
Sarmiento pidätettiin 1840 syytettynä salaliitosta. Vapauduttuaan hän katsoi parhaaksi muuttaa jälleen Chileen. Chilessä hän työskenteli opettajana, koulun johtajanaikin, sekä kirjoitti artikkeleita lehtiin. Vuonna 1842 hän oli mukana perustamassa El Progreso -sanomalehteä. El Progreso julkaisi Sarmienton tunnetuimman kirjallisen työn, Facundon jatkosarjana. Teos ilmestyi myöhemmin kirjana.
Chilen hallitus lähetti Sarmienton vuonna 1845 opintomatkalle. Hän vieraili Brasiliassa, Uruguayssa, Ranskassa, Sveitsissä, Espanjassa, Britanniassa ja Italiassa. Hänen tehtävänään oli tutkia, miten koulutus on näissä maissa järjestetty. Hän palasi Chileen vuonna 1847.
Jälleen vuonna 1848 Sarmiento yritti paluuta Argentiinaan. Samana vuonna hän meni naimisiin Benita Martinez Pastorizan kanssa ja adoptoi tämän pojan. Hän palasi perheineen kuitenkin Chileen, missä hän kirjoitteli lehtiin lehdistönvapautta puolustavia artikkeleita. Lehdessä La CrÓnica ilmestyi erittäin voimakkaasti Argentiinan vahvaa miestä, Juan Manuel de Rosasia arvostelevia kirjoituksia. Argentiinan hallitus pyysi näiden kirjoitusten vuoksi Chilen hallitukselta Sarmienton luovuttamista vangitsemista varten. Pyyntöön ei suostuttu.
Rosasin diktatuuri päättyi vuonna 1852, ja vuonna 1855 Sarmiento päätti palata kotimaahan. Hän asettui Buenos Airesiin ja pääsi sanomalehti El Nacionalin päätoimittajaksi. Hän toimi myös kaupunginvaltuutettuna ja oli väliaikaisen perustuslakia säätävän senaatin jäsen. Hän toimi senaattorina vuoteen 1861.
Poliitikko
Sarmiento valittiin 1861 San Juanin maakunnan kuvernööriksi, ja hän sstui tehtävään seuraavan vuoden alusta. Hän antoi maakunnassa perusopetusta koskevan asetuksen, joka teki perusopetuksesta kaikille lapsille pakollista. Hänen kaudellaan avattiin sotilaskouluja, toisen asteen oppilaitoksia ja tyttökouluja. Lisäksi hän rakennutti maanteitä ja sairaaloita ja myönsi lupia kaivostoimintaan.
Yhdysvalloissa oleskellessaan Sarmiento päätti ryhtyä presidenttiehdokkaaksi. Hän voitti vaalit, ja presidentin virkakausi alkoi 12. lokakuuta 1868. Sarmienton presidenttikautta pidetään Argentiinan historiassa käänteentekevänä. Hänen aikanaan yhteiskunnan painopiste muuttui gauchoista ja suurmaanomistajista keskiluokkaan ja kauppiaisiin. Hän halusi tuoda maahan kansalaisoikeudet, turvallisuuden ja edistyksen koskemaan koko kansaa. Oleskelu Yhdysvalloissa oli tuonut hänelle ajatuksia demokratiasta yhteiskunnasta. Hän halusi myös teollistaa Argentiinan.
Sarmiento käynnistytti presidenttikaudellaan taloushankkeita. Maahan rakennettiin lennätinverkosto, jonka pituudeksi tuli 5 000 kilometriä. Tämä helpotti pääkaupungin ja provinssien välistä yhteydenpitoa. Lisäksi parannettiin postin toimintaa. Maahan ryhdyttiin rakentamaan rautatielinjaa, joka sai nimen Punainen linja. Linjan tarkoituksena oli parantaa sisämaan tuotteiden kuljettamista Buenos Airesin satamaan. Sarmienton kauden lopulla linjan pituus oli 1 331 kilometriä. Hänen kaudellaan toimitettiin myös maan ensimmäinen väestönlaskenta. Koululaitokseen kiinnitettiin Sarmiento kaudella erityishuomio. Hänen kaudellaan valtion tarjoama opetus nelinkertaistui ja kouluissa oli 100 000 lasta opiskelemassa.
Nykyään merkittävänä pidetty presidentti ei ollut omana aikanaan suosittu. Hänen hallitustaan pidettiin pettymyksenä. Maa ei saanut ratkaistuksi rajariitaansa Chilen kanssa. Argentiina osallistui kolmoisliiton sotaan Paraguayta vastaan, mitä tavallinen kansa ei kannattanut. Sarmienton adoptoima poika kuoli sodassa, mikä aiheutti Sarmientossa syvää surua. Maahan tulleiden runsaslukuisten eurooppalaisten siirtolaisten väitettiin tuoneen maahan keltakuumeepidemian. Lisäksi pääkaupungin Buenos Airesin ja maakuntien välille syntyi ristiriitoja.
Italialaiset anarkistiveljekset ampuivat kohti Sarmienton vaunuja 22. elokuuta 1873. Murhayrityksen oli tilannut argentiinalainen poliitikko Ricrdo López Jordán. Sarmiento päätti presidenttikautensa vuonna 1874, ja hänen seuraajakseen tuli hänen opetusministerinsä Nicolás Avellaneda.
Vanhuus
Presidenttikautensa jälkeen Sarmiento toimi Buenos Airesin provinssin koulutarkastajana. Vuonna 1879 hänestä tuli San Juanin provinssin senaattori, jota tehtävää hän hoiti siihen asti, kunnes tuli sisäministeriksi. Tästä tehtävästä hän kuitenkin erosi pian ajauduttuaan riitoihin Buenos Airsin provinssin senaattorin kanssa.
Sisäministerikauden jälkeen hänestä tuli vielä koko Argentiinan koulutarkastaja ja opetusministeri. Vuonna 1882 hän ajoi läpi lain, jonka mukaan peruskoulutus on maksutonta, pakollista eikä se saa pohjautua uskontoon. Sarmiento oli vierailemassa Paraguayssa tyttärensä kanssa, kun hän sai sydänkohtauksen, johon hän kuoli.
Etulinjan edessä
Esitykset
Elokuva sai ensi-iltansa 5. maaliskuuta 2004, mutta ennen sitä järjestettiin kuusi ennakkonäytöstä, muun muassa Bio Granissa Kauniaisissa Kaunialan sotavammasairaalan toverikunnalle ja Pietarsaaressa sotaveteraaneille. Elokuva sai 93 576 katsojaa. Ensiesitys televisiossa oli itsenäisyyspäivänä 2007 FST5:llä.
Sluuppi
thumb|Tyypillinen sluuppi-riki spinaakkerivarustuksella, kuvan esimerkkivene on Platu 25 Sluuppi on yksimastoinen, kahdella purjeella varustettu purjealus. Siinä on normaalisti yksi suorakulmaisen kolmion muotoinen isopurje sekä yksi keulapurje, jonka koko ja malli voi vaihdella aivan kapeasta myrskyfokasta aina isopurjeen puolimaille ulottuvaan genovafokkaan eli genuaan.
Takilatyyppiä pidetään eräänä tehokkaimmista yksimastoisista, ja siksi se onkin nykyään eräs kaikkein tavallisimmista. Sen heikkous on kuitenkin maston korkeus, joka tekee sen pystyttämisestä, laskemisesta, varastoinnista ja kuljettamisesta hieman vaikeampaa verrattuna matalampiin takilatyyppeihin. Sluuppitakilan tasapainottamiseen tarvitaan vantteja ja haruksia.
National Book Award
National Book Award on vuonna 1950 perustettu yhdysvaltalainen kirjallisuuspalkinto, joka myönnetään vuosittain parhaalle yhdysvaltalaiselle kirjailijalle eri kategorioissa. Tällä hetkellä palkinto myönnetään viidessä eri kategoriassa: proosa, runous, käännöskirjallisuus, tietokirjallisuus sekä nuortenkirjallisuus. Vuodesta 1991 on lisäksi jaettu vuosittain elämäntyöpalkinto lukemista ja amerikkalaisen kirjallisuuden saatavuutta ja monipuolisuutta edistäneelle henkilölle.
Palkinnon myöntää National Book Foundation -säätiö. Kussakin kategoriassa on viisijäseninen tuomaristo, jonka ovat valinneet aikaisempien vuosien voittajat, finalistit sekä tuomaristo. Voittajat saavat palkinnoksi 10 000 dollaria sekä pronssipatsaan.
Brendan Galloway
Brendan Joel Zibusiso Galloway (s. 17. maaliskuuta 1996 Harare, Zimbabwe ) on zimbabwelaissyntyinen englantilainen jalkapalloilija, joka edustaa Englannin mestaruussarjassa pelaavaa Luton Townia. Vasenjalkainen Galloway on pelipaikaltaan vasen laitapuolustaja.
Seurajoukkueura
Galloway on Milton Keynes Donsin kasvatti. Hän debytoi seuran edustusjoukkueessa Englannin ykkösliigassa kaudella 2011–2012 pelaten yhden ottelun. Yhteensä Galloway pelasi Donsin paidassa kymmenen ottelua. Elokuussa 2014 hän siirtyi Englannin valioliigan Evertoniin. Galloway debytoi pääsarjatasolla toukokuussa 2015 West Ham Unitedia vastaan. Kaudella 2014–2015 hän pelasi kahdessa valioliigaottelussa. Sittemmin hän pelasi myös lainasopimuksella West Bromwich Albionissa ja Sunderlandissa. Kesällä 2019 hän siirtyi Luton Towniin.
Muuta
Galloway syntyi Zimbabwessa, mutta muutti Englantiin ollessaan kuusivuotias.
Wang Liqin
Wang Liqin (s. 18. kesäkuuta 1978 Jiangsu, Kiina) on kiinalainen pöytätennispelaaja, joka on voittanut pöytätenniksen maailmanmestaruuden seitsemän kertaa ja kahdesti olympiakultaa. Hän alkoi pelata 6-vuotiaana. Wang Liqin on voittanut maailmanmestaruudet vuosina 2001, 2005 ja 2007. Hän on myös voittanut Sydneyn olympialaisissa 2000 kultaa nelinpelissä, Pekingissä 2008 kultaa joukkuekilpailussa ja pronssia kaksinpelistä sekä vuonna 2004 olympialaisissa Ateenassa pronssia kaksinpelistä. Vuonna 2005 hänet rankattiin maailman parhaaksi pöytätennispelaajaksi.
Cibi
Cibi on fidžiläinen sotatanssi. Fidžin rugby union -maajoukkue esittää sen yleensä aina ennen peliä, mutta vuodesta 2012 lähtien myös bolea (haasteen vastaanottotanssia) esitetään cibin ohella.
Sharon Creech
thumb|250px|Sharon Creech vuonna 2009. Sharon Creech (s. 29. heinäkuuta 1945) on yhdysvaltalainen lastenkirjailija. Hänen tunnetuimpia teoksiaan ovat Kulje kaksi kuuta (1994), joka toi kirjoittajalleen viisi palkintoa, joista kuuluisin on Newbery-mitali, sekä Rubiininotko, jolla Creech voitti vuoden 2003 Carnegie-mitalin. Lisäksi hänen kirjansa The Wanderer sai kunniamaininnan vuoden 2001 Newbery-raadilta.
Creech syntyi South Euclidissa, Ohiossa, valmistui Hiram Collegesta sekä George Masonin yliopistosta ja muutti vuonna 1979 Englantiin. Hän palasi Yhdysvaltoihin vuonna 1998. Creech on naimisissa, ja hänellä on kaksi lasta. Hänellä on itsellään kolme veljeä ja yksi sisko.
Andrew Bodnarchuk
Andrew Bodnarchuk (s. 11. heinäkuuta 1988) on kanadalainen jääkiekkoilija, joka pelaa Saksan DEL-liiga joukkue EHC Münchenissä. Hän on pelannut pääosan urastaan AHL:ssä, jossa hän oli voittamassa keväällä 2015 Manchester Monarchsissa Calder Cupia.
Bodnarchuk pelasi juniorikiekkoa QMJHL-joukkue Halifax Mooseheadsissa. Hän on Boston Bruinsin viidennen kierroksen varaus vuodelta 2006. Pelattuaan suurimman osan kaudesta 2009-2010 AHL-joukkue Providence Bruinsissa, Bodnarchuk pääsi 3. huhtikuuta 2010 tekemään NHL-debyyttinsä Toronto Maple Leafsia vastaan.
6. heinäkuuta 2012 Bodnarchuk teki yhden vuoden sopimuksen Los Angeles Kingsin kanssa. Hän pelasi Kingsin organisaatiossa kolmen kauden ajan, mutta pelasi koko ajan vain farmijoukkue Manchester Monarchsissa. Kaudella 2013–2014 Bodnarchuk oli Monarchsien eniten pisteitä tehnyt puolustaja tehoillaan 8+24. Tehotilastossa hän keräsi saldon +43, jolla hän voitti koko AHL:n tehotilaston.
Južne
Južne on Mustanmeren rannikkokaupunki Odessan alueella Lounais-Ukrainassa, noin 30 kilometriä Odessasta koilliseen. Kaupunki on perustettu vuonna 1973 teollisuuspaikkakunnaksi. Siellä on satama (Pivdennyin satama). Valtatie M14, osa eurooppatietä, kulkee kaupungin pohjoispuolitse. thumb|left|Južnen Pivdennyi‎-satamaa (2010). Kaupungin asukasluku on 32 745 (201321). Južne on hallinnollisesti Odessan piiriin kuuluva kaupunki; ennen Ukrainan heinäkuun 2020 aluehallinnollista uudistusta se oli Odessan alueen alainen kaupunki.
American Idol (8. tuotantokausi)
American Idolin kahdeksas tuotantokausi alkoi Yhdysvalloissa 14. tammikuuta 2009 ja Suomessa Sub-kanavalla noin viikkoa myöhemmin. Tuomareina toimivat Simon Cowell, Paula Abdul, Randy Jackson ja uutena Kara DioGuardi. Juontajana oli Ryan Seacrest.
Koelaulut
Koelaulut järjestettiin kahdeksassa kaupungissa ympäri Yhdysvaltoja heinä-elokuussa 2008. Kaupungit olivat San Francisco, Louisville, Glendale, Salt Lake City, San Juan, Kansas City, Jacksonville ja East Rutherford. Säännöt olivat samat kuin aiempinakin vuosina: kilpailijoiden oli oltava 16–28-vuotiaita 15. heinäkuuta 2008 ja oikeutettuja työskentelemään Yhdysvalloissa. Hakijat, jotka olivat päässeet vähintään 40 parhaan joukkoon aiemmilla kausilla, jotka eivät olleet Yhdysvaltain kansalaisia tai vakituisia asukkaita tai joilla oli voimassa oleva levytyssopimus, eivät olleet oikeutettuja osallistumaan.
Semifinaalit
Tänä vuonna semifinalistejä oli 36. Lisäksi ennen finaaleja järjestettiin Villi kortti -lähetys, jossa tuomarit pelastivat kaksi aiemmin tippunutta. Semifinaalit alkoivat 11. helmikuuta, ja 12 ensimmäistä laulajaa esiintyy.
Chamillionaire
Chamillionaire (oikealta nimeltään Hakeem Seriki, etunimi arabiaa, ; s. 28. marraskuuta 1979) on yhdysvaltalainen rap-muusikko. Hän kasvoi nuoruutensa muslimi-isän ja kristityn äidin kanssa. Hänen veljensä Rasaq on myös rap-artisti. Chamillionairen nimi tulee englannin sanoista "chameleon" ja "millionaire", jotka tarkoittavat kameleonttia ja miljonääriä.
American Idol (8. tuotantokausi)
Finaalit
Finaalit alkoivat 11. maaliskuuta. Katsojat saivat äänestää yhden kilpailijan ulos finaaleista.
Oscar-gaala 1936
Oscar-gaala 1936 oli järjestyksessä kahdeksas Yhdysvaltain elokuva-akatemian palkintogaala, joka pidettiin 5. maaliskuuta 1936 Biltmore Hotelissa, Los Angelesissa. Gaalan juontajana toimi elokuvaohjaaja Frank Capra.
American Idol (8. tuotantokausi)
Top 13 – Michael Jackson
Ensimmäisessä finaalissa teemana oli Michael Jackson.
Chamillionaire
Monien underground-julkaisujen jälkeen vuonna 2005 julkaistiin ensimmäinen studioalbumi The Sound of Revenge, josta tuli Chamillionairen varsinainen läpimurto. Albumilta julkaistiin singlet "Turn It Up", "Grown And Sexy" ja "Ridin'", jälkimmäisestä tuli hänen tähänastisen uransa suurin hitti. Kappaleesta tehty video voitti vuoden 2006 MTV Video Music Awardseissa palkinnon parhaasta Rap-videosta ja itse kappale voitti Grammyn vuonna 2007 parhaasta duona tai ryhmässä tehdystä Rap-kappaleesta. Kappaleella vieraili Krayzie Bone.
American Idol (8. tuotantokausi)
Top 7 (ensimmäinen viikko) – Lauluja elokuvista
Mentor: Quentin Tarantino
Chamillionaire
"Weird Al" Yankovic on muokannut "Ridin'"-kappaleesta oman versionsa, nimeltä "White & Nerdy". Chamillionaire on kertonut nauttivansa parodian kuuntelemisesta, ja on yllättynyt "Weird Al" Yankovicin räppäämistaidoista.
American Idol (8. tuotantokausi)
Top 3 – Tuomareiden valinta ja kilpailijoiden valinta
Kilpailijat laulavat kaksi kappaletta
Chamillionaire
Chamillionaire julkaisi toisen studioalbuminsa, Ultimate Victoryn, 18. syyskuuta 2007. Se oli tarkoitus julkaista jo 27. maaliskuuta 2007. Ensimmäinen single oli "Hip Hop Police" ja siinä mukana on hip hop-artisti Slick Rick. Albumin tuotti mm. Play-N-Skillz, Beat Bullies, J.R. Rotem, Kane Beats ja Cool & Dre. Chamillionaire julkaisee kolmannen studioalbuminsa Poisonin vuonna 2012.
American Idol (8. tuotantokausi)
Finaali – Kilpailijoiden valinta, Simon Fullerin valinta ja tuomariston valinta
Jokainen kilpailija esittää kolme kappaletta Kilpailun voitti lopulta 20. toukokuuta Kris Allen. Hän sai palkinnoksi 1 000 000 dollaria ja levytyssopimuksen.
Chamillionaire
Chamillionaire esiintyi Helsingin Nosturissa 26. maaliskuuta 2008 sekä Vuokatissa Pipefesteillä 2. elokuuta 2008.
American Idol (8. tuotantokausi)
Pudotustaulukko
Bottom 3 - 3. huonoimman joukossa Bottom 2 - 2. huonoimman joukossa
Chamillionaire
Chamillionairen maaliskuussa 2012 julkaistulla "All Mine" kappaleella samplataan Kirkan "Hetki lyö" -kappaletta.
Oscar-gaala 1936
Eniten voittoja keräsi Ilmiantaja, joka voitti neljä palkintoa. Parhaan tanssiohjauksen Oscar-palkinto jaettiin ensimmäisen kerran. Uutislyhytelokuvalle ja lyhytkomedialle jaettiin viimeisen kerran palkinnot.
Voittajat ja ehdokkaat
thumb|175px|[[John Ford voitti parhaan ohjauksen palkinnon elokuvasta Ilmiantaja.]] thumb|175px|[[Victor McLaglen voitti parhaasta miespääosasta roolistaan elokuvassa Ilmiantaja.]] thumb|175px|[[Bette Davis voitti parhaasta naispääosasta roolistaan elokuvassa Erotetut sydämet.]] Kaikki vuoden 1936 ehdokkaat ja voittajat
Hallinto-oikeus
Hallinto-oikeus tarkoittaa sekä oikeudenalaa että oikeustieteen tutkimusaluetta. Oikeudenalana hallinto-oikeus kuuluu oikeusjärjestyksen julkisoikeudelliseen osaan. Hallinto-oikeustiede puolestaan tutkii ja jäsentää kansallisia ja eurooppalaisia oikeusnormeja, oikeusperiaatteita ja oikeussuhteita.
Hallinto-oikeuden luonteesta
Hallinto-oikeuden keskeisenä sisältönä ovat oikeusnormit, jotka sääntelevät julkishallintoa: sen tehtäviä, toimintaa, rakennetta ja asemaa. Julkisoikeudellisia oikeusnormeja luonnehtivat lakisidonnaisuus ja yksipuolisuus, oikeussuhteiden osapuolet ovat eriarvoisia, ja valta-asetelma on valtiokeskeinen.
Hallinto-oikeus voidaan jakaa osiin seuraavasti. Yleishallinto-oikeus käsittää säännökset, jotka koskevat hallintotoiminnan eri muotoja sekä julkisia viranomaisia. Esimerkiksi Suomessa keskeisimmät säännökset sisältyvät muun muassa perustuslakiin ja hallintolakiin. Lisäksi voidaan erottaa kunnallisoikeus ja virkamiesoikeus, joiden normistot ovat kohtalaisen eriytyneitä. Eurooppalainen hallinto-oikeus käsittää Euroopan unionista ja Euroopan neuvostosta juontuvan lainsäädännön ja oikeudenkäytön. Kansainvälinen hallinto-oikeus käsittää hallintoelinten kansainväliset yhteydet.
Suomen hallinto-oikeus
Suomessa hallinto-oikeus jakautuu muun muassa kunnallisoikeuteen ja valtion hallinto-oikeuteen. Valtion hallinnosta hallinto-oikeuteen kuuluvat valtioneuvoston (VN) yleisistunnon alapuolella olevat valtion hallinnon päätöksentekoelimet. Valtioneuvostoa ja sen tasoisia toimielimiä tutkii valtiosääntöoikeus, jonka tutkimuskohde on myös eduskunta. Hallinto-oikeus selvittää viranomaistoiminnan oikeudellisia perusteita ja eri viranomaisten toimivaltaa. Niin ikään se tutkii hallintomenettelyä, hallintolainkäyttöä ja hallinnon oikeusturvakeinoja.
Hallintotuomioistuin
Oikeuslaitoksen osana hallinto-oikeus tarkoittaa hallintotuomioistuinta, josta haetaan muutosta hallintoviranomaisten ratkaisuihin. Hallinto-oikeus käsittelee hallintoriita-asioita ja muita hallintolainkäyttöasioista. Hallintoriita koskee julkisoikeudellista maksuvelvollisuutta, kuten veroa, tai muuta julkisoikeudellisesta oikeussuhteesta kuuluvaa maksuvelvollisuutta. Riidassa on siis toisena asianosaisena useimmiten valtio tai kunta.
Suomessa on kuusi alueellista hallinto-oikeutta (lyh. HaO ), jotka sijaitsevat Helsingissä, Hämeenlinnassa, Kuopiossa (Itä-Suomen HaO), Oulussa (Pohjois-Suomen HaO), Turussa sekä Vaasassa. Lisäksi Ahvenanmaalla on oma hallinto-oikeutensa. Hallinto-oikeuden ratkaisuihin voi pääsääntöisesti hakea muutosta korkeimmalta hallinto-oikeudelta, jos se myöntää valitusluvan. Eräissä asiaryhmissä valituslupaa ei kuitenkaan tarvita.
Eräissä tapauksissa muutosta voidaan hakea ylimääräisin muutoksenhakukeinoin, joita ovat mm. kantelu ja purku.
Ennen vuotta 1999 hallinto-oikeuksia edelsivät lääninoikeudet.
Sammatinjärvi
Sammatinjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Maantieto
Järven pituus on 250 metriä, leveys 100 metriä ja sen pinta-ala on 1,9 hehtaaria. Se sijaitsee pitkänomiasessa painaumassa, jonka rinteet on raivattu peltomaaksi. Ainoa tulo-oja on 400 metriä pitkä Särkijärven laskuoja. Tampere-Seinäjoki-junarata on linjattu kulkemaan järven rannan suuntaisesti ja järven laskuoja on ohjattu radan ali. Rata vaikuttaa voimakkaasti järven maisemaan. Järven valuma-alue on järven tilavuuteen nähden varsin suuri, joten veden vaihtuvuus onkin järvessä nopeaa. Laskennallisesti veden keskiviipymä on vain 8 vuorokautta. Rantaviiva on vain 600 metriä pitkä eikä rannassa ole rakennuksia.
Sergi Bruguera
Sergi Bruguera Torner (s. 16. tammikuuta 1971 Barcelona, Katalonia) on espanjalainen (katalaani) entinen tennispelaaja.
Bruguera ansaitsi mainetta erinomaisena massakenttäpelaajana 1990-luvun alussa voittamalla vuonna 1991 ATP-tason turnaukset Estorilissa, Monte Carlossa ja Ateenassa ja vuonna 1992 Madridissa, Gstaadissa ja Palermossa.
Kirby
alt=|pienoiskuva|Kirby pelissä [[Super Smash Bros. Ultimate.]] Kirby on yksi Nintendo-pelien suosituimmista hahmoista. Se on vaaleanpunainen, pyöreä ja pallomainen hahmo, joka pystyy imemään sisäänsä melkein mitä tahansa. Kirbyn on kehittänyt HAL Laboratory. Kirbyn loi Masahiro Sakurai, ja se nimettiin asianajaja John Kirbyn mukaan, joka puolusti Nintendoa tekijänoikeussyytteessä Universal Studiosia vastaan vuonna 1984. Pelisarjan lisäksi Kirby on esiintynyt sekä Hoshi no Kirby -animessa että mangasarjoissa.
Sergi Bruguera
Bruguera selviytyi ensimmäistä kertaa Grand Slam -tason turnauksen loppuotteluun Ranskan avoimissa vuonna 1993 ja kohtasi finaalissa Jim Courierin. Bruguera voitti tasaisen, viisieräisen kamppailun. Bruguera voitti kauden aikana lisäksi vielä neljä muuta turnausta. Hän pelasi Ranskan avointen loppuottelussa myös seuraavana vuonna ja kohtasi tällä kertaa maanmiehensä Alberto Berasateguin. Bruguera voitti ottelun neljässä erässä. Hän voitti vuonna 1994 lisäksi ATP-tason massakenttäturnaukset Prahassa ja Gstaadissa.
Kirby
Historia
Kirby aloitti uransa vuonna 1992, jolloin Kirby's Dream Land julkaistiin Nintendon Game Boy -käsikonsolille. Peli oli perinteistä 2D-tasohyppelyä, ja siitä tuli hyvin suosittu uusien ideoidensa ja hyvän pelattavuutensa ansiosta. 1990-luvun aikana Nintendo julkaisi vielä yhdeksän muuta Kirby-peliä.
Sergi Bruguera
Bruguera eteni Ranskan avointen kaksinpelin finaaliin kolmannen kerran vuonna 1997 ja oli selvä voittajasuosikki kohdatessaan finaalissa sijoittamattoman Gustavo Kuertenin. Kuerten kuitenkin yllätti ja voitti Brugueran suoraan kolmessa erässä.
Kirby
Kyvyt
Imemiskykynsä avulla Kirby on alusta asti pystynyt lentämään täyttämällä itsensä ilmalla. Kirbyn tavallisin kyky on kuitenkin vihollisten, tavaroiden ja ruo'an imeminen. Ensimmäisessä pelissään Kirby vain muutti sisään imetyt viholliset tähdiksi, joilla pystyi pommittamaan muita vihollisia, mutta Kirby's Adventure -pelistä lähtien on Kirby pystynyt nielaisemaan imemänsä viholliset ja ottamaan niiden erityiskyvyt käyttöönsä.
Sergi Bruguera
Bruguera voitti urallaan 14 ATP-tason turnausta kaksinpelissä, joista 13 massakentällä, ja kolme nelinpelissä. Hän nousi tenniksen maailmanlistalla korkeimmillaan sijalle kolme. Hän lopetti ammattilaisuransa vuonna 2002. Hän toimii nykyään oman tennisakatemiansa, Bruguera Tennis Academy Top Teamin, johtajana.
Kirby
Nykypäivä
Vuonna 2018 julkaistiin Nintendo Switch -konsolille Kirby Star Allies.
Simon Grayson
Simon Grayson (s. 16. joulukuuta 1969) on englantilainen jalkapallovalmentaja ja entinen puolustaja. Helmikuusta 2018 lähtien hän on toiminut Bradford Cityn päävalmentajana.
Ura pelaajana
Grayson hankki jalkapallo-oppinsa Leeds Unitedin juniorijoukkueissa ja nousi edustusjoukkueeseen kesällä 1988. Peliaikaa puolustajalle ei kuitenkaan Leedsissä juuri tullut, ja hän pelasi neljän kauden aikana vain kahdessa ottelussa. Maaliskuussa 1992 Grayson jätti kasvattajaseuransa ja siirtyi Leicester Cityyn. Uudessa seurassa Graysonin ura lähti nousuun, ja kaudella 1993–1994, jolloin Leicester nousi Englannin Valioliigaan, hän pelasi jo 40 sarjaottelussa. Kaudella 1996–1997 Grayson pääsi juhlimaan Leicesterin kanssa Englannin liigacupin voittoa, ja hänet valittiin seuran parhaaksi pelaajaksi. Kaikkiaan Grayson pelasi Leicesterissä viisi kautta ja yli 200 ottelua.
Kesällä 1997 Grayson siirtyi Aston Villaan, jossa pelasi ensimmäisellä kaudellaan usein avauksessa, mutta putosi sitten lähinnä vaihtopelaajan rooliin. Lisääntyvän peliajan toivossa hän jatkoi uraansa kaudella 1999–2000 Blackburn Roversissa. Debyyttikausi Roversissa olikin hyvä, mutta Graeme Sounessin alaisuudessa peliaikaa ei tullut. Grayson pelasi vuodet 2000–2002 lainalla eri seuroissa, kunnes kesäkuussa 2002 siirtyi ilmaisella siirrolla Blackpooliin. Blackpoolissa Grayson pelasi uransa viimeiset neljä kautta kantaen joukkueen kapteeninnauhaa. Hän lopetti uransa Englannin 2. divisioonassa kauteen 2005–2006.
Ura valmentajana
Grayson aloitti valmentamisen jo pelaajauransa loppupuolella, kun hänestä tuli kaudella 2004–2005 Blackpoolin reservijoukkueen valmentaja. Marraskuussa 2005 hän nousi seuran edustusmiehistön pelaajavalmentajaksi, ja pelastettuaan seuran putoamiselta hän sai jatkaa tehtävässään. Graysonin johdolla Blackpoolin otteet paranivat myös tulevina kausina ja tammikuussa 2007 hän johdatti seuran FA Cupin neljännelle kierrokselle 17 vuoden tauon jälkeen. Samalla kaudella Grayson luotsasi Blackpoolin Englannin ykkösliigan kolmanneksi ja nousukarsintojen voittajana seura eteni kaudeksi 2007–2008 mestaruussarjaan. Joulukuussa 2007 Grayson allekirjoitti viimein 2,5-vuotisen sopimuksen Blackpoolin kanssa valmennettuaan seuraa jo kaksi vuotta ilman sopimusta. Blackpoolin ensimmäinen pääsarjakausi päättyi sijalle 19, mikä oli seuran paras saavutus sitten kolmeenkymmeneen vuoteen.
Joulukuussa 2008 Grayson jätti Blackpoolin ja siirtyi kasvattajaseuransa Leedsin peräsimeen. Blackpool ei hyväksynyt Graysonin siirtoa ja asiaa puitiin syyskuuhun 2009 saakka, kunnes seurat pääsivät sopimukseen asiasta. Grayson nosti Leedsin ykkösliigan yhdeksänneltä sijalta neljänneksi, ja keväällä seura voitti 11 viimeistä kotiotteluaan ja rikkoi Don Revien ajalta periytyneen ennätyksen. Nousu Mestaruussarjaan kariutui lopulta nousukarsintojen tappioon Millwallille. Kaudella 2009–2010 nousu toteutui, kun Grayson luotsasi Leedsin ykkösliigassa kakkoseksi. Kauden aikana Leeds voitti myös FA Cupissa Manchester Unitedin 1–0.
Kaudella 2010–2011 Leeds taisteli paikasta Valioliigan nousukarsintoihin, mutta jäi lopulta Mestaruussarjan seitsemänneksi ja ensimmäisenä joukkueena ulos nousukarsinnoista. Kaudella 2011–2012 Leeds on taisteli paikastaan 10 parhaan joukossa. Seurajohto ei ollut tyytyväinen tuloksiin ja Grayson sai potkut helmikuun alussa 2012 Leedsin hävittyä Birmingham Citylle 1–4. Pian Leeds-potkujensa jälkeen Grayson teki 3,5-vuotisen sopimuksen Englannin ykkösliigassa pelaavan Huddersfield Townin kanssa. Graysonin johdolla Huddersfield voitti nousukarsinnoissa Sheffield Unitedin ja nousi kaudeksi Mestaruussarjaan. Kausi 2012/13 alkoi surkeasti ja 12 ottelun voitoton putki johti Graysonin potkuihin tammikuussa 2013